सेलांगोर

सेलांगोर मलेशिया का एक राज्य है।"The A to Z of Malaysia," Ooi Keat Gin; Scarecrow Press, 2010, ISBN 9781461671992 यह मलय प्रायद्वीप के पश्चिमी तट पर स्थित है। सेलांगोर का क्षेत्र कुआला लम्पुर और पुत्रजय के संघीय क्षेत्रों को घेरे हुए है, जो कभी इसी राज्य का हिस्सा हुआ करते थे। सकल घरेलू उत्पाद (जी॰डी॰पी॰) के हिसाब से सेलांगोर की अर्थव्यवस्था पूरे मलेशिया की अर्थव्यवस्था की २३% है और यह अन्य किसी भी राज्य से अधिक है। इस राज्य की जनसंख्या भी किसी अन्य राज्य से अधिक है और जीवन स्तर सबसे ऊँचा है।

 राजपरिवार व औपचारिक नाम 
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। सेलांगोर का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और सेलांगोर का नाम "सेलांगोर दार-उल-एहसान" (سلاڠور دار الإحسان) है, यानि "सेलांगोर, एहसानों का घर"।

 इन्हें भी देखें 
 मलेशिया के राज्य व संघीय क्षेत्र

 सन्दर्भ 

*
श्रेणी:मलेशिया के राज्य व संघीय क्षेत्र
श्रेणी:मलक्का जलसन्धि